संविधान कार्यान्वयनको पहिलो काम यो संविधानअन्तर्गतका निर्वाचित निकायहरू सञ्चालनमा आउनु हो । त्यस अर्थमा संविधान कार्यान्वयनमा प्रगति भएको छ । तर, त्यो प्रगति जसरी हुनुपर्ने थियो, सन्तोषजनक छैन । दोस्रो– यथासमयमा हुनुपर्ने थियो, विलम्ब भएको छ । तेस्रो– निर्वाचित निकाय खडा गर्ने काममा गुणस्तर खस्किएको छ । चौथो– पार्टीहरूको आन्तरिक र अन्तरपार्टी आचरण अपेक्षाकृत देखिएन ।
